Deputy Speaker in Sairang atanga Kolasib inkar kawng thawmthat mek a tlawh,"1227/2024-2025 Dated Kolasib the 19th July, 2024: Vawiin khan Pu Lalfamkima, Deputy Speaker chuan NH-54/6 Sairang to Kolasib kawng thawmthat mek a tlawh a, NHIDCL hotute leh Contractor te chu chak zawka hna thawk turin a chah. Deputy Speaker hian Sairang a Forest IB atanga kawng thalo lai te hi enfiah nghalin NHIDCL-a an executive engineer leh contractor te chu an hmanraw hman leh an harsatna tawh te a zawt fiah a. Highway leh contractor lam hian ruahtui leh kawng min thin chu an harsatna ber ni a sawiin, duh anga lung quality tha hmuh mai tur a awmlo chuan an hnathawh tamtak a daih rei theih loh phah niin an sawi. Deputy Speaker chuan an harsatna tawhte chu thil awm thei tak pawh ni mahse Mizoram chak lak na ber kawng pawimawh tak a nih avangin mipui mamawhna hriaa theihtawpa tan la leh zual sauh turin a hrilh a ni. Sairang leh Kawnpui inkar kawng siam mek hi tun hnai ruah sur leh leiminin kawng a tichhe hle a. Contractor te tarlan  danin phai atanga lung tha chi leh hmanraw dangte chahin theih ang angin an buaipui a, hmun thenkhat paver block a siam a ni bawk. Rail kawng siam mekah approach road an laih atanga tuihawk lo luang thin chuan harsatna a siam thu pawh sawiin, ruahmanna tha zawk a awm theih dan tur sawiho a ni bawk. Kawng chhe zual lai hi Dry Lean Concrete (DLC) leh Pavement Quality Concrete (PQR) te a  thawk in kawng siam tute zinga pakhat, Goyal Infrastructure chuan material tha zawk  state pawn atangte leh rail kawng siamtute hnen atangin an chawk luh thin thu an sawi bawk. Vawiin a Deputy Speaker Pu Lalfamkima'n  kawng a enfiahnaah hian Pu Robert C Lalhmangaiha,  Kolasib DC, NHIDCL Engineer te, PWD Sr EE te, Kolasib Police SP ,DIPRO Kolasib leh Contractors te an tel a ni. Attachment Loading attachment...",Dated: 19 th Jul 24 4:14 PM,https://dipr.mizoram.gov.in/post/deputy-speaker-in-sairang-atanga-kolasib-inkar-kawng-thawmthat-mek-a-tlawh